Predaný
Čaká na schválenie
4 izbový dom s garážou blízko hrádze v Dunajskej Lužnej
Dispozícia a kvalita prevedenia priestorovo veľkorysého 4 izbového domu. Nedá nám nespomenúť francúzske okná v izbách.
Ideálna orientácia na juh s dostatkom svetla v interiéri, ktorý sa v lete nebude prehrievať. Dom však disponuje aj klimatizáciou.
Skvelá lokalita - len 7 minút do nákupného centra Coop center, alebo na hrádzu, kde si môžete dopriať príjemnú prechádzku.
4 izbový
Podlažia
Podlahová pl.
Terasa
Pozemok
Zastavaná pl.
Garáž
Poznámka makléra
Ak sa rozhodnete, že je načase presťahovať sa do rodinného domu, no zároveň chcete zostať v dostupnej vzdialenosti do hlavného mesta, vaše možnosti sa zúžia na satelity v susedstve obchvatu D4R7.
V prípade, že sa obzeráte južným smerom a zvažujete Rovinku alebo Dunajskú lužnú, ako "prvé obce za Bratislavou" a ste väčšia rodina, ktorá potrebuje aspoň 3 spálne s dvoma kúpeľňami, zoznam ponúk sa ešte viac zúži. Preto Vás potešíme týmto tehlovým rodinným domom s výmerou úžitkovej plochy 133m2 na pozemku s výmerou 237m2. Disponuje až dvoma terasami s výmerou 51m2, garážou pre jedno vozidlo (s jedným ďalším vonkajším státím) a kompletne oploteným pozemkom so súkromím.
Ide o poschodovú stavbu kolaudovanú v r. 2009 so zastavanou plochou 77m2. Okrem modernej dispozície je kompletne zateplená a klimatizovaná (klimatizácia zn. Samsung). Pri južnej orientácii sa slnečné svetlo rovnomerne delí medzi zadnú a prednú terasu a interiér sa tak nebude prehrievať. Prístup k domu je možný aj cez garáž (tá je priechodná) a je na diaľkové ovládanie s úložným systémom a dostatkom priestoru pre jedno osobné vozidlo (benefitom je aj umývadlo a ventil na pripojenie wapky). Ak máte dve autá, to druhé zaparkujete pohodlne vedľa garáže pred vstupnou bránkou. Celý rodinný dom aj garáž sú napojené na kvalitný alarmový systém.
Na prvom nadzemnom podlaží sa nachádza denná časť tvorená samostatnou obývacou izbou s bohatou výmerou viac ako 20m2 a kuchyňou s kuchynským ostrovčekom a jedálenskou časťou. Kým z obývacej časti sa cez veľké posuvné okno dostanete na terasu, resp. záhradu orientovanú do ulice, z kuchyne máte prístup na terasu so sedením orientovanú na sever. Víkendové obedy tak pohodlne môžete servírovať rovno pod holým nebom.
Okrem toho sa na prízemí nachádza samostatná toaleta, predsieň a praktická práčovňa, ktoré sú dnes už len raritou. Je to jedna z tých vecí, pri ktorých si neskôr poviete "ako sme mohli bez toho fungovať". Pod schodami je komora, ktorá slúži na odkladanie potravín prípade iných vecí. Na poschodie sa dostanete schodiskom, ktoré ústi do priestrannej haly. Z nej je prístup do 5 miestností. Ide o 3 spálne, z ktorých sú dve orientované na juh a jedna na sever, všetky sú s viac ako štandardnou výmerou. Ďalšie dvere vedú do kúpeľne o veľkosti izby s vaňou, sprchovým kútom, dvoj-umývadlom a toaletou. Piate dvere vedú do technickej miestnosti s vykurovacím telesom, ktorým je plynový kotol, ktorý ohrieva vodu do rozvodov v podlahe (teplovodné podlahové vykurovanie) a rovnako aj teplú úžitkovú vodu. Technickú miestnosť je možné prestavať na moderný walk-in šatník.
Na záhrade oceníte nenáročnosť na údržbu, najmä pri súčasnej vyťaženosti každodennými povinnosťami. V prípade ak by ste si chceli dorobiť aj automatickú závlahu, je možné na pozemku navŕtať aj studňu. Každopádne, pri 4 člennej rodine Vás mesačná prevádzka na réžiách domu nebude stáť viac ako 154€, čo je na takto veľký dom vynikajúca suma. Treba si k tomu už len prirátať poplatok za optický internet a televíziu, dom je napojený na siete a má kompletné rozvody.
Dom je kúpou voľný, bez akýchkoľvek tiarch ,čiže nasťahovať sa môžete ihneď, prípadne je to na osobnej dohode.
Lokalita
Skvelá dostupnosť do prírody aj k službám. Občianska vybavenosť je zastúpená nákupným strediskom Coop jednota s množstvom prevádzok príležitostnej potreby. V susedstve nájdete aj biopotraviny, zdravotné stredisko, škôlku, školu ale aj zastávku MHD, či dokonca tenisovú akadémiu. Hlavným lákadlom pri súčasnej karanténe je najmä vyhľadávaná hrádza na športovanie. Tá vedie cez Rovinku (popri jazere) až k ramenu Dunaja. Okrem behania sa na nej dobre bicykluje, či prechádza. Možnosť relaxácie a aktívneho oddychu poskytuje aj komplex XBionic v Šamoríne.
Okrem toho Dunajská lužná víta každé leto obyvateľov na známych Košariskách. Tieto štrkové jazerá majú krásnu priezračnú vodu a sú dokonalé na každodenné kúpanie v lete. Výhodou je zastávka vlaku spoločnosti Regiojet - žel. stanica Nové Košariská, prípadne žel. stanica v Miloslavove, na ktorú sa pohodlne dostate buď autobusom z neďalekej zástavky od domu, prípadne vlastným autom, nakoľko je na nej vytvorené parkovisko s dostatočným počtom parkovacích miest, alebo bicyklom.
K odľahčeniu premávky, ako aj komfortu a rýchlosti dopravy do Bratislavy prispel projekt obchvatu D4R7. Dohodnite si obhliadku tohto kvalitného domu na pokojnej, ale vybavenej ulici v Dunajskej lužnej a sľubujeme, že nebudete ľutovať.
Čítať ďalej
Rok kolaudácie
2009
Posledná rekonštrukcia
2010
Materiál
Tehla
Vlastné vykurovanie
Vlastné vykurovanie
Plynový kotol
Pivnica
Doplnkové
Klimatizácia
Plyn
Napojený
Obecná voda
Napojený
Kanalizácia
Napojený
Fotovoltaika
Parkovanie
Garáž
Okná
Plastové 2 komorové
Krb
Áno
Klimatizácia
Áno
Športovci a hlavne cyklisti si tu prídu na svoje vďaka hrádzi a blízkosti dvoch jazier.
Nájdete tu Coop, Moja Samoška, Terno, ale aj bio pekáreň.
Okrem súkromných ambulancií sa tu nachádza aj moderné zdravotné stredisko.
V Dunajskej Lužnej bude o vaše deti postarané od jasličiek až po základnú školu.
Autobusy do BA premávaju počas celého dňa 3-5x za hodinu, vlak min. 1x za hod.
Teraz najvýhodnešie
Ponuky sú počítané pre objem a parametre, ktoré ste zadali vyššie. Obráťte sa naše hypocentrum s pomocou pri financovaní a získajte znalecký posudok zadarmo, vybavenie katastra s úhradou kolkov a právne poradenstvo a konzultácie zmlúv o prevode vlastníctva.
Pre zobrazenie splátky otočte smartphone
Hypotéka s výhodami
Ku každému plánu financovania nehnuteľnosti získate znalecký posudok ZADARMO a kontrolu zmlúv ak nehnuteľnosť kúpite inde.
Mám záujem